**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**DĖL KLAIPĖDOS MIESTO SAVIVALDYBĖS bendruomeninių organizacijų TARYBOS sudėties PATVIRTINIMO**

**1. Sprendimo projekto esmė, tikslai ir uždaviniai.**

Šio sprendimo projekto tikslas – sudaryti ir patvirtinti Klaipėdos miesto savivaldybės bendruomeninių organizacijų tarybos (toliau – BOT) sudėtį naujai 3 metų laikotarpio kadencijai.

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 6 punktu.

 Vadovaujantis Klaipėdos miesto savivaldybės tarybos 2019 m. gegužės 30 d. sprendimu Nr. T2-138 „Dėl Klaipėdos miesto savivaldybės bendruomeninių organizacijų tarybos nuostatų patvirtinimo“ patvirtintais Bendruomeninių organizacijų tarybos nuostatais, BO taryba sudaroma Savivaldybės tarybos sprendimu laikantis šio principo: ne daugiau kaip ½ šios tarybos narių sudaro Savivaldybės institucijų ir įstaigų atstovai ir ne mažiau kaip ½ tarybos narių sudaro BO, veikiančių Savivaldybės teritorijoje, atstovai. BO atstovus į Tarybą deleguoja ir jų skaičių nustato Savivaldybės teritorijoje veikianti, Nevyriausybinių organizacijų statusą įregistravusi Registrų centre, pateikusi metines finansines ir veiklos ataskaitas ir ne mažiau kaip ½ Savivaldybės teritorijoje veikiančių BO vienijanti organizacija. Esant daugiau negu vienai tokiai organizacijai, į Tarybą deleguoja ir jų skaičių nustato daugiausia Savivaldybės teritorijoje BO vienijanti organizacija.

Atsižvelgiant į Tarybos sprendime numatytą Bendruomeninių organizacijų tarybos sudarymo tvarką, bei į Seniūnaičių reikalams nagrinėti komisijos 2022 m. birželio 15 d. protokolu Nr. ADM-361 įformintą sprendimą, Klaipėdos m. savivaldybės administracijos raštu buvo kreiptasi į Klaipėdos bendruomenių asociaciją (toliau – KBA), dėl BO atstovų į tarybą delegavimo, jų skaičiaus nustatymo. Klaipėdos bendruomenių asociacija,vienijanti 8Klaipėdos mieste veikiančias bendruomenines organizacijas, pasiūlė sudaryti Bendruomeninių organizacijų tarybą iš 10 narių ir iki nustatyto termino pateikė Savivaldybės administracijai BO deleguojamų narių skaičių, bei KBA protokoliniu sprendimu delegavo 5 atstovus į BO tarybą. Iš Savivaldybės institucijų ir įstaigų deleguojami 5 atstovai, iš kurių po 1 delegavo Savivaldybės tarybos Sveikatos ir socialinių reikalų, Miesto plėtros ir strateginio planavimo, Kultūros, švietimo ir sporto komitetai ir 2 atstovus delegavo Savivaldybės administracijos direktorius.

**3. Kokių rezultatų laukiama.**

Tarybai pritarus šiam sprendimo projektui, bus patvirtinta nauja Klaipėdos miesto savivaldybės bendruomeninių organizacijų tarybos sudėtis 3 metų kadencijai.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – vadovaujantis teisės aktų nuostatomis patvirtinta nauja BO tarybos sudėtis. Neigiamų sprendimo priėmimo pasekmių nenumatyta.

PRIDEDAMA. Teisės aktų, nurodytų sprendimo projekto įžangoje, aiškinamajame rašte ir protokolinių dokumentų išrašai, 11 lapų.

Jaunimo ir bendruomenių reikalų koordinavimo grupės Jaunimo reikalų koordinatorė

(grupės vadovė) Aistė Valadkienė